ባለስልጣኑ ከ152 ቢሊየን ብር ገቢ ለመሰብሰብ መታቀዱን አስታወቀ
– የኢትዮጵያ ገቢዎችና ጉምሩክ ባለስልጣን በ2006 የበጀት ዓመት ከ152 ቢሊየን ብር በላይ ለመሰብሰብ ማቀዱን አስታወቀ ፡፡ሰሞኑን በጋምቤላ ከተማ በተካሄደ 22ኛው የፌደራልና ብሄራዊ ክልላዊ መንገስታት የፋናንስ ዘርፍ ምክክር መድረክ ላይ የባለስልጣኑ የክልሎች ድጋፍና ትብብር ስራ አመራር ዳይሬክቶሬት ዳይርክተር አቶ ጋሻው የትዋለ እንዳሉት ገቢው የሚሰበሰበው ቀጥታና ቀጥታ ካልሆኑ ታክሶች እንዲሁም ከማዛጋጃ ቤት ገቢዎች ነው፡፡ እቅዱን ለማሳካትም ከክልሎችና ከከተማ መስተዳደሮች ጋር በቅንጅት ለመስራት የሚስችል ዕቅድና የድርጊት መረሃ ግብር ተዘጋጅቶ የትግበራ ስራ መጀመሩን ዳይሬክተሩ ተናግረዋል፡፡የገንዘብና ኢኮኖሚ ልማት ሚኒስትር ዴኤታ አቶ አብረሃም ተከስተ በበኩላቸው እንዳሉት በገቢ አሰባሰብ ስርዓቱ ላይ የሚታየውን የታክስ ስወራ ለመከላከልና ኪራይ ሰብሳቢነትን ለመወጋት የተጣጣመ ጠንካራ ልማታዊ ታክስ አስተዳደር መገንባት ወሳኝ መሆኑን አሰገንዝበዋል ፡፡የኢትዮጵያ ገቢዎችና ጉምሩክ ባለስልጣን ዋና ዳይሬክተር አቶ በከር ሻሌ በበኩላቸው  በገቢ አሰባሰብ የሚታዩ ችገሮችን ለመፍታት እና  አገራዊ ወጪ ፍላጎትን በአገራዊ ገቢ ለመሸፈን በአገር ደረጃ የተጀመረውን የታክስ ማሻሻያ የለውጥ ትግበራ በተቀናጀ መንገድ ተጠናክሮ መቀጠል እንዳለበት አስረድተዋል፡፡ባለስልጣኑ በተጠናቀቀው በጀት ዓመት ከተለያዩ የገቢ ምንጮች ከ97 ቢሊን ብር ገቢ ለመሰብሰብ አቅዶ 84 ቢሊን ብር መሰብሰቡ ይታወሳል፡፡